open-index/open-wikipedia-markdown huggingface dataset:
Ջորջ Պալադե

**Ջորջ Էմիլ Պալադե** (, ), բջջային կենսաբանության ամերիկացի մասնագետ։ 1974 թվականին երկու գործընկերների հետ համատեղ ստացել է Ֆիզիոլոգիայի կամ բժշկության Նոբելյան մրցանակ «Բջջի կառուցվածքային և ֆունկցիոնալ գործունեությանը վերաբերող հայտնագործությունների համար»։ Ուսումնասիրել է բջջի արտազատական ցիկլը ենթաստամոքսային գեղձի բջիջների օրինակի վրա՝ կիրառելով նշված ամինաթթուներ։

Ներբջջային տրանսպորտային փուլեր.
* 0 րոպե — ռադիոակտիվ պիտակի ներմուծում
* 3 րոպե — էնդոպլազմային ցանց (սպիտակուցի սինթեզի սկիզբը)
* 17 րոպե — տրանսպորտային փուչիկ (պատրաստի արտադրանք)
* 35 րոպե — ԱԳ (տրանս–մաս)
* 1-1,5 ժամ — արտազատական փուչիկ (էկզոցիտոզ)

ԱՄՆ գիտությունների ազգային ակադեմիայի (1961), Գիտությունների պապական ակադեմիայի (1975) անդամ, Լոնդոնի թագավորական ըկերության օտարերկրյա անդամ (1984)։

1992 թվականին ստորագրել է «Նախազգուշացում մարդկությանը» մանիֆեստը։

## Մրցանակներ և ճանաչում
* 1966 — Ալբերտ Լասկերի մրցանակ՝ հիմնարար բժշկական հետազոտությունների համար
* 1967 — Հայրդների միջազգային մրցանակ
* 1970 — Լուիզ Գրոս Հորվիցսի մրցանակ
* 1971 — Դիքսոնի մրցանակ
* 1974 — Բժշկության կամ ֆիզիոլոգիայի Նոբելյան մրցանակ
* 1981 — Ուիլսոնի մեդալ
* 1985 — Շլեյդենի մեդալ
* 1986 — ԱՄՆ-ի ազգային գիտական մեդալ

## Ծանոթագրություններ

## Արտաքին հղումներ
* Информация с сайта Нобелевского комитета

Կատեգորիա:1912 ծնունդներ
Կատեգորիա:20-րդ դարի կենսաբաններ
Կատեգորիա:2008 մահեր
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի նոբելյան մրցանակակիրներ
Կատեգորիա:Անձինք այբբենական կարգով
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Բուխարեստի համալսարանի շրջանավարտներ
Կատեգորիա:Գիտնականներ այբբենական կարգով
Կատեգորիա:Լոնդոնի թագավորական միության արտասահմանյան անդամներ
Կատեգորիա:Հոկտեմբերի 8 մահեր
Կատեգորիա:Նոբելյան մրցանակի դափնեկիրներ
Կատեգորիա:Նոյեմբերի 19 ծնունդներ
Օլիվեր Շելլենբերգեր

**Օլիվեր Շելլենբերգեր** (, ), ամերիկացի գյուտարար, ինժեներ և ձեռնարկատեր։

## Հակիրճ կենսագրություն
Օլիվերը ծնվել է Փենսիլվանիա նահանգի Ռոչեստեր քաղաքում` Արոն Շելլենբերգերի և Մերի Բոնբրայթի ընտանիքում։ Օլիվերի հորեղբայրը եղել է ԱՄՆ Ներկայացուցիչների պալատի հայտնի անդամ ԱՄՆ հանրապետական կուսակցությունից և ներկայացնում էր Փենսիլվանիա նահանգը։

1877 թվականին Օլիվեր Շելլենբերգերը ընդունվել է Աննապոլիսի Միացյալ Նահանգների ռազմածովային ակադեմիա։ Ակադեմիան ավարտելուց հետո նա երկու տարի ծառայել է Ամերիկայի Միացյալ Նահանգների Ռազմածովային ուժերում` «Լանքասթեր» առագաստանավում։ 1884 թվականին նա հրաժարական է տվել։ Դրանից հետո նա աշխատանքի է անցել *«Westinghouse Company»* ընկերությունում` Ջորջ Վեստինգհաուզի ղեկավարությամբ։

1888 թվականի ապրիլին նա փոփոխական հոսանքը չափելու համար էլեկտրաէներգիայի հաշվիչ է հայտնագործել։ 1894 թվականին *«Westinghouse»* ընկերության պատվերով նա վատտ-ժամի ինդուկցիոն հաշվիչ է ստեղծել։

1889 թվականի նոյեմբերի 27-ին ամուսնացել է Մարի Ուոլսլեյերի հետ։ Նրանք ունեցել են մեկ որդի և մեկ դուստր։ 1891 թվականին առողջական վատ վիճակի պատճառով Օլիվեր Շելլենբերգերը թողել է աշխատանքը *«Westinghouse»* ընկերությունից, բայց շարունակել է համագործակցել որպես խորհրդատու։ 1897 թվականին Կոլորադոյում նա հիմնադրել է իր *«Electric Power Company»* ընկերությունը։

## Ծանոթագրություններ

## Գրականություն
* 
* 
* 
* 
* 
* 
* 
* 
* 

## Արտաքին հղումներ
* 
* Aug. 14, 1888: I Sing the Meter Electric
* 

Կատեգորիա:Ամերիկացի գյուտարարներ
Կատեգորիա:Ամերիկացի ճարտարագետներ
Կատեգորիա:Ամերիկացի ձեռնարկատերեր
Ալեքս Ֆիլդինգ

**Ալեքս Ֆիլդինգ** (, ), ամերիկացի ինժեներ և մենեջեր։ Ռիփքորդ ռոբոտաշինական ընկերության գործադիր տնօրենն է։

## Կենսագրություն
Ալեքս Ֆիլդինգը իր կարիերան սկսել է որպես ինժեներ Cisco և Էփլ ընկերություններում։ Էփլից հեռանալուց կարճ ժամանակ անց նա աշխատել է Exodus Communications-ում, Էլեն Հանքոքի համար։ Exodus-ի գործադիր տնօրենը Էփլի նախկին գլխավոր տեխնիկական տնօրենն էր։ Նա համահիմնադրել է Wheels of Zeus-ը` Էփլի համահիմնադիր Սթիվ Վոզնյակի հետ 2001 թվականին։ Այն վաճառվել է Զոնթրակին 2006 թվականին։

2004 թվականին Ալեքս Ֆիլդինգը դարձել է ծածկագրման արտադրող Ռիփքորդ Նեթուորքս ընկերության գործադիր տնօրենը Էփլի նախկին գործադիր տնօրեն Ջիլ Ամելիոյի, գլխավոր տեխնիկական տնօրեն Հանքոքի և Վոզնյակի հետ։ Ընկերությունը գոյություն ուներ մոտավորապես մինչև 2009 թվականը, երբ այն ակտիվ հրատարակում էր չբացահայտված գործարք։

Ռիփքորդը հայտարարել է 9.5 միլիոն դոլար ֆինանսավորման մասին Kleiner Perkins Caufield & Byers-ի, Lux Capital-ի, Legend Star-ի և Վոզնյակի կողմից 2017 թվականի մարտին։ Ռիփքորդն օգտագործում է տեսողության ուղղորդված ռոբոտաշինություն, արդյունաբերական ավտոմատացում և առաջադեմ սենսորներ` թղթային գրառումները թվայնացնելու համար։ Թվայնացնելուց հետո Ռիփքորդը տրամադրում է մի ծրագիր` որպես ծառայության ձայնագրման ծառայություն, որը կոչվում է Ռիփքորդ Քանոփի։ 2020 թվականի փետրվարին Ռիփքորդը հայտարարել է, որ այն ընդհանուր հավաքելէ 120 միլիոն դոլար վենչուրային ֆինանսավորումում CDK-ից, Google Ventures-ց, Kleiner Perkins-ից, Icon Ventures-ից, Lux-ից, Baidu-ից, SVB Capital-ից, Legend Star-ից և Singularity-ից։ 
 
Նա տեխնոլոգիական գլխավոր քարտուղար էր Power Assure-ում և այնուհետև` փոխնախագահ Vigilent-ում։

Նա նաև ISKME, CodeWarrior Foundation և California Women Empowering Women, CAWEW, a 501c3 ոչ առևտրային կազմակերպությունների խորհրդի անդամ է։ Ալեքս Ֆիլդինգը TEDMED և TED WED-ի խորհրդատուն է, ՅՈՒՆԻՍԵՖ-ի դոնոր։ Մենսայի և SVASE-ի նախկին անդամ է։ Նա եղել է մի քանի արտոնագրերի ներդրող, ներառյալ` վաղ աշխատանքը միջարբանյակային երթուղում։ Նա Ստանդարտների և Տեխնոլոգիայի Ազգային Ինստիտուտի աշխատող երկու խմբերի ներդրող անդամ է։

## Ծանոթագրություններ

## Աղբյուրներ
* iWoz: From Computer Geek to Culture Icon: How I Invented the Personal Computer, Co-Founded Apple, and Had Fun Doing It - Listed In Thank Yous
* Mitnick, Kevin; Simon, William L. (October 2003). *The Art of Deception: Controlling the Human Element of Security*. Wiley Books. . Listed In Thank Yous
* Mitnick, Kevin; Simon, William L. (December 27, 2005). *The Art of Intrusion: The Real Stories Behind the Exploits of Hackers, Intruders & Deceivers*. Wiley Books. . Listed in Thank Yous.
* Simon, William L. (April 14, 2006). iCon Steve Jobs: The Greatest Second Act in the History of Business. Wiley Books.  - Quoted in emails from Steve Jobs.
* Lopez, Thomas Michael  (May 28, 2018).  "If I Were Rich, I Would Travel Everywhere With A Mariachi Band": A Savage Voyage Through Silicon Valley And The Information Age -The Anonymityville Horror-.  LockKnox Publications / Amazon Books . Supporting Character, known as Field of Dreams.

Կատեգորիա:Ամերիկացի ճարտարագետներ
Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Վիտտորիա Տեզի

**Վիտտորիա Տեզի** **(Թեզի-Տրամոնտինի)** մականունը **Ֆիորենտինա** (La Fiorentina), (), 18-րդ դարի իտալացի ամենանշանավոր երգիչներից մեկը, Բել Կանտոյի դպրոցի ներկայացուցիչ Վ. Թեզին ուներ անսովոր ուժեղ ձայն՝ գեղեցիկ տեմբրով և լայն տիրույթով, սահուն և փափուկ բոլոր մատյաններում։ Տպավորիչ էր նրա երգի հուզական արտահայտչությունն ու դրամատիկ պայծառ տաղանդը։ Նա հայտնի էր տղամարդկային դերերգով (Աքիլլես  (Սարոյի «Աքիլլեսը Սքիրոսի վրա»)), Աստիանաքս (Վեկկայի «Աստիանաքս» մադրիգալ կատակերգություն և այլն)։

## Կենսագրություն
Նա դաստիարակվել է Ֆլորենցիայի (որտեղ հայրը ծառայում էր)  Մեդիչի  դքսերի արքունիքում, մանկուց սովորել է պար, ասմունք և երաժշտություն։ Ֆլորենցիայում եղել է Ֆ. Ռեդիի ուսանողը, հետագայում Բոլոնիայում՝ Ֆ. Կամպեջիի ուսանողը։

Նա իր նորամուտը նշել է 16 տարեկան հասակում 1716 թվականին,  Պարմայի  թատրոնի բեմում` Աստորգայի «Դաֆն» օպերայում, ապա` Բոլոնիայում։

1718 թվականին նա դարձել է Պարմայի դուքսի Ֆրանչեսկո Ֆարնեզեի պալատական երգիչը։ 1719 թվականին նա երգել է Դրեզդենում բարոկկո կոմպոզիտոր Անտոնիո Լոտիի օպերաներում։

1718-1719 թվականների երգաշրջանում նա երգել է Վենետիկի «Սանտ'Անջելո» թատրոնում և կատարել արական դերեր՝ Պորտայի «Դուստր սեր», Կելլերի Ամալասունտա և Ֆիորեի «Առատ զղջում» դերերում։ Այդ ժամանակներից ի վեր տրավեստի դերը դարձել է գլխավորը նրա աշխատանքում։

26 տարի նա ճանապարհորդել է Եվրոպայով մեկ, խաղացել Իտալիայի (Նեապոլ, Վենետիկ, Միլան, Բոլոնիա, Ֆլորենցիա, Ջենովա , Թուրին, Պիացենցա, Ռեջջո և այլն) թատրոններում, ինչպես նաև Վիեննայում, Դրեզդենում, Ֆրանկֆուրտում, Մադրիդում, Լեհաստանում։ Մեծ հաջողություն է ունեցել 18-րդ դարի երեսունականների և քառասունականների վերջին, երբ նա երգել է հայտնի կաստրատացի երգիչ Կաֆարելիի (մեցցո-սոպրանո) հետ միասին։ 1744-ին Կ. Վ. Գլյուկի «Հիպերմեսթեր» երաժշտական դրամայում կատարել է գլխավոր դերը։

1750 թվականինին նա հեռացել է բեմից և դասավանդել երգեցողություն։ 1751 թվականին նրան հրավիրել են աշխատելու Վիեննայի արքունիքում, որտեղ նա ապրել է երկար տարիներ, որպես կոմսուհի Մարիա Թերեզա Ալեֆելդտի երաժշտության ուսուցիչ։ Նրա ուսանողների թվում էին Կատարինա Գաբրիելլին և Էլիզաբեթ Թաբերը։ Վիեննայում նա հանդիպել է Կազանովայի, Մոցարտի և նրա հոր Լեոպոլդի հետ։

Մահացավ թոքաբորբից 1775 թվականի մայիսի 9-ին։ Նա չափազանց հարուստ էր և իր վերջին կամքին համապատասխան` թաղվել է Վիեննայի Նոյեր Մարկտի Կապուչին եկեղեցում։

## Ծանոթագրություններ

## Գրականություն
* Большая советская энциклопедия. — М.: Советская энциклопедия. 1969—1978.
* Музыкальная энциклопедия. — М.: Советская энциклопедия, Советский композитор. Под ред. Ю. В. Келдыша. 1973—1982.

## Արտաքին հղումներ
* Vittoria Tesi  sur oxfordindex.oup.com

Կատեգորիա:Բեմական կեղծանուններ
Կատեգորիա:Իտալացի երաժիշտներ
Կատեգորիա:Իտալացի մանկավարժներ
Կատեգորիա:Իտալացի օպերային երգչուհիներ
Արբորեա (յուդիկատ)

right|thumb|300px
**Արբորիա** կամ **Արբորեա**   ( or *Rennu de Arbaree*, (Arborea)  միջնադարյան յուդիկատ, որը գոյություն է ունեցել Սարդինիա կղզու արևմուտքում, X-XV դարերում։ Մայրաքաղաքը նախ եղել է ծովափնյա Տարան, հետագայում՝ ծովահեն արշավանքների դեպքում ամրացված Օրիստանոն։

10-րդ դարում Սարացների արշավանքների ավարտից ի վեր Արբորիայի դատավորները (յուդեքսները) Սարդինիայի արևմտյան ափը ղեկավարել են միանգամայն ինքնուրույն։ 1164 թվականին տեղական տիրակալ Բարիսո II-ը Ֆրեդերիկ Բարբարոսայից առատաձեռն կաշառքի դիմաց գնել է Սարդինիայի թագավորի տիտղոսը, բայց հաջորդ տարի կայսրը հետ է վերցրել այդ տիտղոսը։

Արբորեան հասավ իշխանության գագաթնակետին Մարիանո IV-ի օրոք (գահակալել է 1347-1376)՝ Մեծ մականունով։ Նա հաջողությամբ կռվել է արագոնացիների և գենոացիների դեմ՝ տարածելով արբորեացիների իշխանությունը գրեթե ամբողջ կղզու վրա։

Մարիանոյից հետո կղզին ղեկավարել է նրա դուստրը՝ Արբորեացի Էլեոնորան։ Նրա կողմից ընդունված Սարդինիայի սովորական իրավունքի հավաքածուն (de Logoux) ուժի մեջ է մնացել մինչև 1827 թվականը։

Դատական իշխանության հաջորդ կառավարիչը եղել է Էլեոնորայի թոռան զարմիկը՝ Գիյոմ II դե Լարան։ Նա սարդինացիների դիմադրությունը գլխավորել է դեպի Սիցիլիայի արքա Մարտին I-ի արշավանքը։ 1409 թվականին Սանլուրիի ճակատամարտում Գիյոմը պարտվել է։ Հաջորդ տարի արբորեացիների մայրաքաղաք Օրիստանոն ընկել է արագոնացիների հարձակման տակ։

## Ծանոթագրություններ

## Գրականություն
* *Dizionario Biografico degli Italiani*. Rome, 1963 — Present.
* Nowé, Laura Sannia. *Dai «lumi» dalla patria Italiana: Cultura letteraria sarda*. Mucchi Editore: Modena, 1996.
* Day, John. *La Sardegna sotto la dominazione pisano-genovese dal secolo XI al secolo XIV*. UTET: Turin, 1987.

## Արտաքին հղումներ
* Арбореа // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Կատեգորիա:Ապենինյան թերակղզու պատմական երկրներ
Կատեգորիա:Իտալիայի պատմություն
Զորրո (մյուզիքլ)

**Զորրո** (), «Gipsy Kings» խմբի և Ջոն Կամերոնի երաժշտության հիման վրա ստեղծված մյուզիքլ, որում հնչել են «Gipsy Kings»-ի այնպիսի հիթեր, ինչպիսիք են «Bamboleo»–ն, «Baila Me»–ն և «Djobi Djoba»–ը, չնայած մեծ մասը նոր երգեր են և գրվել են հատուկ ներկայացման համար։

Մյուզիքլը գրվել է չիլիացի գրող Իսաբել Ալյենդեի «Զորո» վեպի մոտիվներով, որը լույս է տեսել 2005 թվականին և Զորրոյի մասին բնօրինակ գրքի պրիկվելն է։ Լիբրետոն չի կրկնում սյուժետային գիծը, չնայած կան համընկնող պահեր։ Որպես ելակետ վերցվել է Այլենդեի վեպը, և 2-3 տարվա ընթացքում մշակվել է նոր պատմություն։

Ներկայացումը բեմադրել Է բրիտանացի Քրիստոֆեր Ռենշոուն, որին դիմել էին ներկայացման թողարկումից 6 տարի առաջ Զորոյի մասին մյուզիքլ ստեղծելու առաջարկով, այսինքն՝ Այլենդեի վեպը գրելուց առաջ։ Նա արդեն «Gipsy Kings»-ի հետ աշխատում էր մյուզիքլի վրա, երբ լույս է տեսնում գիրքը  և ազդում է նախագծի վրա։

Համաշխարհային պրեմիերան կայացել է Ուոքինգի *New Victoria Theatre*-ում։ Նպատակը նախ բրիտանական նահանգներում նախադիտումներով շրջագայելն էր, այնուհետև բացվել Վեստ Էնդում՝ հույս ունենալով հասնել նաև Բրոդվեյ։ Զորրոյի դերում խաղացել է Մաթ Ռոուլը։

Ռուսաստանում մյուզիքլը բեմադրվել է «Stage Entertainment» ընկերության կողմից Մոսկվայի երիտասարդության պալատում և անվանվել է «ZORRO», ցուցադրությունները տեղի են ունեցել 2010-2011 թվականներին։

## Ծանոթագրություն

## Արտաքին հղումներ
* Zorro Productions, Inc.: The latest news from the world of Zorro
Կատեգորիա:2008 մյուզիքլներ
Ժան Բերթեուրա

**Ժան Բերթեուրա**, իսկական անունը **Բերտա Կլորինա Ժաննա Լե Բարիե**, իսկ ամուսնական անունը՝ **Չերնիցկի** (, , ), ֆրանսիացի բանաստեղծուհի, գրող և պատմական վեպերի հեղինակ։

## Կենսագրություն և ստեղծագործություն
Բերտա Լե Բարիեն ծնվել է 1858 թվականի հուլիսի 24-ին Բորդոյում։

Նրա ծնողները եղել են բժշկության դոկտոր Ջասենթ Էդուար Ֆրանսուա Լե Բարիյեն և Ժաննա Լորա Էլիզաբեթ Ֆաբրը։

Բերտա Լե Բարիեն ստեղծագործել է Ժան Բերթեուրա կեղծանվամբ։ Նա համագործակցել Է «Figaro» և «Revue des Deux Mondes» ամսագրերի հետ, ինչպես նաև հայտնի է եղել որպես պատմական վեպերի հեղինակ։ Դրանցից ամենամեծ հաջողությունն ունեցել է «Պոմպեի պարուհին» (*La Danseuse de Pompéi*, 1899 թվական) վեպը, որը գրել է Իտալիա այցելելուց հետո։ Գրողը իտալական կառավարությունից ստացել է թույլտվություն ազատ շրջելու հնագույն քաղաքում՝ առանց ուղեկցող անձանց։ Վեպի գործողությունները տեղի են ունենում հիմնականում Վետիի տանը․ գլխավոր հերոսը՝ Հակինթը, կտոր–կտոր է լինում պարուհի Նոնիայի հանդեպ ունեցած սիրո և Ապոլլոնի պաշտամունքին հավատարմության միջև։ Հետագայում կոմպոզիտոր Ժան Նուգեսը այս գրքի հիման վրա գրել է համանուն օպերա։

1904 թվականին Բերտա Լե Բարիեն, որն այն ժամանակ լայն ճանաչում է վայելում, դարձել է Ֆեմինա մրցանակի ժյուրիի առաջին քարտուղարը։ Գրողն արժանացել է Ֆրանսիական ակադեմիայի երեք մրցանակի։ 1890 թվականին նա ստացել է *Prix Archon-Despérouses* մրցանակը իր «Femmes antiques» վեպի համար, 1894 թվականին՝ Մոնտոնի մրցանակ «Ximénès» վեպի համար, իսկ 1900 թվականին՝ *Prix d'éloquence* մրցանակ «André Chénier - Dans l'âme du poète, un Dieu même respire» գրքի արտահայտչականության համար։ 1911 թվականին դարձել է Պատվո լեգեոնի շքանշանի ասպետ։

Բերտա Լե Բարիեն մահացել է 1927 թվականի հունվարի 24-ին գրիպից։

## Ծանոթագրություն

## Գրականություն
* 
* 

## Արտաքին հղումներ
* 
* 

Կատեգորիա:Գրական կեղծանուններով հայտնի հեղինակներ
Կատեգորիա:Գրողներ այբբենական կարգով
Կատեգորիա:Ֆրանսիացի բանաստեղծուհիներ
Կատեգորիա:Ֆրանսիացի գրողներ
Կատեգորիա:Ֆրանսիացի վիպասաններ
Պասկալ Սիակամ

**Պասկալ Սիակամ** (, ), կամերունցի պրոֆեսիոնալ բասկետբոլիստ, ծանր հարձակվող։ Հանդես է գալիս Բասկետբոլի ազգային ասոցիացիայի (NBA) «Տորոնտո Ռեպտորս» ակումբում։

Ծնվել է Կամերունի Դուալա քաղաքում։ Ավարտել է Լեյքլենդի քրիստոնեական ակադեմիան։ Ուսանողական առաջնությունում երկու ուսումնական տարի ներկայացրել է Նյու Մեքսիկոյի նահանգային համալսարանը։ 2016 թվականին ճանաչվել է Արևմտյան մարզական կոնֆերենցիայի տարվա բասկետբոլիստ։ Ընտրվել է NBA-ի 2020 թվականի դրաֆթի 1-ին ռաունդի 27-րդ համարի ներքո՝ «Տորոնտո Ռեպտորսի» կողմից։ 2017 թվականին, մարզական կարիերայի առաջին մրցաշրջանում, նշանակվել է «Տորոնտո Ռեպտորսի»՝ NBA զարգացման լիգայում (այժմ՝ Ջի լիգա) «Ռեպտորս 905» կրտսեր ակումբում, որի կազմում դարձել է զարգացման առաջնության չեմպիոն, արժանանալով նաև եզրափակչի ամենաարդյունավետ խաղացողի (MVP) կոչմանը։ NBA-ի 2018-19 կանոնավոր մրցաշրջանի ավարտին արժանացել է ամենակատարելագործված խաղացողի կոչմանը։ 2019 թվականին «Ռեպտորսի» կազմում դարձել է NBA-ի չեմպիոն։

## Ծանոթագրություններ

## Արտաքին հղումներ
* Էջը NBA.com կայքում

Կատեգորիա:Կամերունցի բասկետբոլիստներ
Կատեգորիա:Տորոնտո Ռեպտորսի բասկետբոլիստներ
Կատեգորիա:Ինդիանա Փեյսերսի բասկետբոլիստներ
Արզնի ՀԷԿ

**Արզնի հիդրոէլեկտրակայան**, Սևան-Հրազդան կասկադի չորրորդ (ստորգետնյա երկրորդ) կայանը։ Կառուցվել է 1953-56 թվականներին, Արզնիի կիրճում։ Օգտագործում է Հրագդան գետի միջին հոսանքի 120 մ անկումը (մոտ 10 կմ երկարության վրա)։

Արզնի հիդրոէլեկտրոկայանի գլխային հանգույցում, որը գտնվում է Արգելի ջրաէլեկտրակայանից մոտ 2 կմ հեռավորության վրա, տեղավորված է երկաթբետոնե պատվարը՝ ջրընդունիչ և ջրթող կառուցվածքներով։ Ջրընդունիչի միջոցով ջուրն անցնում է դերիվացիոն թունելը (երկարությունը՝ 4 կմ, կտրվածքը՝ 18 մ²) և դուրս գալիս աջափնյա սարահարթ։ Այնուհետև ջրթող կառուցվածքով՝ մեկ կարճ թունելով և դերիվացիոն ջրանցքով (երկարությունը՝ 4 կմ) ջուրը մոտենում է վերին հանգույցին։ Ջրանցքի վերջում ջրթափ կառուցվածքով ճնշման ավազանն է (այստեղից սկիզբ է առնում Արզնի–Շամիրամ ոռոգման համակարգը), որից ջուրն ուղղաձիգ հորանով (խորությունը՝ 98 մ, տրամագիծը՝ 3 մ) առանձին խողովակներով մոտեցվում է երեք տուրբիններին։

Արզնի հիդրոէլեկտրոկայանում տեղադրված են 70, 5 հզ․ կվտ ընդհանուր հզորությամբ 3 հիդրոագրեգատ։ Արտադրական բոլոր պրոցեսներն ավտոմատացված են։ Կառավարվում է նաև Երևանի կենտրոնական դիսպետչերական կայանից։ Արզնի հիդրոէլեկտրոկայանը 110 կվ հաղորդման գծով սնում է Հայաստանի էլեկտրահամակարգը։

## Ծանոթագրություններ

Կատեգորիա:Կոտայքի մարզի ջրաէլեկտրակայաններ
Ժողովրդական արտիստ (Ալբանիա)

մինի|աջից
**Ժողովրդական նկարիչ** (ալբ․՝ *Artist i Popullit; Artiste e Popullit*), Ալբանիայի Ժողովրդական Սոցիալիստական Հանրապետության արվեստի ականավոր կատարողների պատվավոր կոչում, որոնց արժանիքները բացառիկ էին արվեստի (թատրոն, երաժշտություն, կինո և արվեստ) զարգացման ոլորտում։ Այն ստեղծվել է օրենքով 1960 թվականին և փոփոխվել է 1980 թվականին։ 1996 թվականին՝ օրենքի փոփոխությունից հետո, Ալբանիայում կոչումը այլևս չի տրվում։ Դրա համարժեքը դարձել է «Աշխատանքի գլխավոր վարպետ» կոչումը, որը փոխարինվել է նաև «Մեծ Վարպետ» անվանմամբ` 1996 թվականին Օրենքի 2001 թվականի փոփոխությունից հետո։

## Պատմություն
Հիմնադրվելով 1960 թվականի հոկտեմբերի 26-ին՝ «Ժողովրդական նկարիչ» պատվավոր կոչումը շնորհվել է երգիչներին, կոմպոզիտորներին, նվագախմբի ռեժիսորներին, երաժիշտներին, բեմի ղեկավարներին, բալետի պարողներին և թատրոնի, կինոյի և օպերայի դերասաններին, որոնց ստեղծագործությունները մեծ գեղարվեստական արժեք էին վայելում Ալբանիայի Ժողովրդական Սոցիալիստական Հանրապետությունում։ Առաջին անգամ հաստատվելուց հետո կոչումը ստացողը միայն վկայական է ստացել ժողովրդական ժողովի նախագահության կողմից։ 1960-ականների կեսերից ստեղծվել է կրծքանշան՝ որպես խորհրդանիշ։ Կրծքանշանը բաղկացած էր 27 մմ (1,1 դյույմ) տրամագծով կլոր ոսկեզօծ մեդալից՝ բարակ ճառագայթներով սպիտակ էմալացված հիմքով, որի վրա կար կարմիր էմալե ժապավեն` ARTIST I POPULLIT մակագրությամբ, կենտրոնում` սև էմալով կատարված ալբանական երկգլխանի արծիվ, վառ կարմիր շրջանի վրա շողում էր բոսորագույն կարմիր աստղը։

Դրա ստացողների թվում են երկրի ամենաճանաչված կոմպոզիտորները, պարողները, երգիչները, կինոյի և թատրոնի ռեժիսորներն ու դերասանները։ Սովորաբար ժողովրդական արտիստի կոչումը շնորհվում էր 40 տարեկանից հետո։ Բացառություն էին բալետի արտիստները։

## Ստացողներ

* Լոլա Գժոկա (Ալեքսի)
* Գաքո Չակո
* Վիտորե Չելի
* Մելպոմենի Չոբանի
* Թիշ Դայջա
* Մարջանա Դաջա
* Զեֆ Դեդա
* Քրիստաք Դամո
* Շկուրտե Ֆեյզա
* Նաիմ Ֆրաշերի
* Վանգջուշ Ֆուրխին
* Վիկտոր Գժոկա
* Պիտեր Գժոկա
* Դեմիր Խիսկյա
* Ֆեյմ Իբրահիմի 
* Միրուշ Կաբաշին 
* Մուստաֆա Կրանտա
* Տինկա Կուրտի
* Մարի Լոգորեցի
* Իբրահիմ Մադհի
* Պիրո Մանի
* Վիոլետ Մանուշի
* Ավնի Մուլա
* Ռոբերտ Նդռենիկա
* Դրիտա Պելինգու 
* Սուլեջման Պիտարկա
* Սանդեր Պռոսի 
* Պանդի Ռայդհի 
* Կադրի Ռոշի
* Սկենդեր Սոլլակու
* Անդրեա Սկանջետի 
* Տեֆտա Տաշկո-Կոկո
* Ալբերտ վրի
* Մենթոր հեմեմալին 
* Մարգարիտա հեպա 
* Վաչե Զելա
* Նիկոլա Զորաչի
* Դեմիր Զիկո

## Ծանոթագրություններ

Կատեգորիա:1960 հիմնադրումներ
Կատեգորիա:Ալբանիա
Կատեգորիա:Ալբանիայի պատմություն
Կատեգորիա:Ժողովրդական արտիստներ
Կատեգորիա:Պատվավոր կոչումներ
Կատեգորիա:Տիտղոսներ ըստ երկրի
Ադամ Սքոթ

**Ադամ Սքոթ** (, ), ամերիկացի կինոյի և հեռուստատեսության դերասան, կինոպրոդյուսեր, երբեմն հանդես է գալիս որպես ռեժիսոր և սցենարիստ։ Առավել հայտնի է «Ասա, որ սիրում ես ինձ», «Երեկույթների վարպետներ» հեռուստասերիալներում, «Զբոսայգիներ և հանգստի գոտիներ» սերիալում Բենի դերով և «Ամփոփ եղբայրներ» ֆիլմում Դերեկ Հաֆի դերով։

## Կենսագրություն
Ադամ Սքոթը ծնվել է 1973 թվականի ապրիլի 3-ին Սանտա Կռուզ (Կալիֆոռնիա) քաղաքում։ Ունի ավագ եղբայր և քույր՝ Շենոն () և Դեյվիդ ()։ Ուսումը ստացել է Լոս Անջելեսի Ամերիկյան դրամատիկական արվեստի ակադեմիայում։

1994 թվականից Սքոթը սկսել է նկարահանվել հեռուստասերիալներում՝ հիմնականում կատարելով դրվագային դերեր, մասնավորապես՝ նկարահանվել է «Օրենք և կարգ», «Նյու Յորքի ոստիկանությունը», «Տղան ճանաչում է աշխարհը», «Հինգերորդը», «Շտապ օգնություն», «Մի սպանություն», «Հաճախորդը միշտ մեռած է», «C.S.I.: Հանցագործության վայրը՝ Մայամի», «Հրաշքներ», «Վերոնիկա Մարս» և այլ սերիալներում։ 2009 թվականին փորձել է իրեն որպես պրոդյուսեր։ «Ուղևորի տեղը» ֆիլմի գործադիր պրոդյուսերն է։ «Երեկույթների թագավորները» սերիալը, որտեղ Ադամը 2009 թվականից խաղում է գլխավոր դերերից մեկում, ունի յոթ սերիա։ Դրանց պրոդյուսերը Սքոթն է։ Դրանից հետո լքել է նախագիծը և միացել «Զբոսայգիներ և հանգստի գոտիներ» սերիալի դերասանական կազմին։ Նկարահանվել է նաև ESPN սպորտային ալիքի գովազդային հոլովակներում։

## Անձնական կյանք
2005 թվականին Սքոթն ամուսնացել է Նաոմի Սաբլանի հետ ()։ Զույգն ունի երկու երեխա։

## Ընտրված ֆիլմագրություն

## Անվանակարգեր
* 2009 թվականին Ադամ Սքոթը դարձել է *Ewwy Award* մրցանակի դափնեկիր «Երեկույթների թագավորներ» հեռուստասերիալում Հենրի Փոլարդի դերի համար՝ որպես կատակերգական հեռուստասերիալի լավագույն դերասան։
* *Independent Spirit Awards* 2009 թվականի Լավագույն դերասան անվանակարգ ()՝ «Չար տեսակ» ֆիլմում Քալեբ Սինքլերի դերի համար։

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
«Լաշկո» գարեջրագործարան

thumbnail|300px|Գարեջրի շշալցման հոսքագիծը
thumb|Laško-ի բեռնատարը քաղաքի մուտքի մոտ
thumb|Laško գարեջուրը գավաթում
**«Լաշկո» գարեջրագործարան** (սլովեներեն՝ *Pivovarna Laško Union*), մինչև 2016 թվականը՝ (սլովեներեն՝ *Pivovarna Laško*), Սլովենիայի ամենամեծ գարեջրագործարանը, որի գլխավոր գրասենյակը այդ երկրի մայրաքաղաք Լյուբլյանայում է, իսկ արտադրական ձեռնարկությունները՝ Հարավային (Ստորին) Շտիրիա մարզի Լաշկո քաղաքում (հենց այդ քաղաքի անունով էլ կոչվել է)։ 2016 թվականին *Laško* և *Union* գարեջրագործարանները միավորվել են և դարձել  
Heineken կոնցեռնի սեփականությունը։

*Laško* գարեջրագործարանը 1825 թվականին հիմնադրել է Ֆրանց Գեյերը, որն զբաղվում էր կոճապղպեղով թխվածքեղենի ու մեղրագինու արտադրությամբ։ 1838 թվականին նոր տեր էունեցել՝ Հայնրիխ Ավգուստ Ուլիխը, ով հոգ է տարել ապրանքանիշի տարածման մասին։ Գործարանը 1938 թվականին վերաբացվել է, գերմանացիների տիրապետության ժամնակաշրջանում շարունակել է գործել։ 1945 թվականին ավերվել է դաշնակից զորքերի ռմբակոծության հետևանքով, մեկ տարի անց՝ վերակառուցված ու նորացված՝ շարունակել է իր գործունեությունը։ Հետպատերազմական շրջանում երկար տարիներ եղել է մեծությամբ հինգերորդ գարեջրագործարանը Հարավսլավիայում, իսկ 1991 թվականին արդեն ամենամեծն էր։

1990 թվականին վաճառել է մեկ միլիոն հեկտալիտր գարեջուր, բայց մեկ տարի անց վաճառքը կտրուկ նվազել է (Հարավսլավիայի մասնատման և տասնօրյա պատերազմի հետևանքով շուկաները կորսվել էին)։ Եվրամիությանը Սլովենիայի անդամակցումից հետո *Laško*-ն մրցակից *Union* գարեջրագործարանի հետ ապահովել է ներքին շուկայի պահանջարկի 80 %-ի բավարարումը։

## Ապրանքանիշեր
### Գարեջրի ժամանակակից [[բրենդ]]ներ
#### Laško
* Golding
* IPA
* Zlatorog
* Zlatorog մուգ
* Weißbier
* Zlatorog 0,0

#### Union

* Բացգույն
* Չֆիլտրված
* Ալկոհոլազերծ
* Pale Ale
* Red Ale

#### Union Radler
* Bezeg 0.0
* Limona
* Grenivka
* Kumara
* Grenivka 0.0

### Այլ ըմպելիքներ
* Sola (m.in. Limonada, Ice Tea)
* Zala
* Cydry: Jabolčni Tat
;Bandidos
*Cuba Libre
*Ice
*Tequila
*Sun

;iC Cider

;Oda water

## Ծանոթագրություններ

## Արտաքին հղումներ
*Laško Brewery

Կատեգորիա:Սլովենիայի տնտեսություն
Լուլյետա Լեշանակու

**Լուլյետա Լեշանակու** (, ), ալբանացի բանաստեղծուհի։

## Կենսագրություն
Մեծացել է Էնվեր Խոջայի ստալինյան ռեժիմի պայմաններում, սկսել է հրատարակվել դրա անկումից հետո։ Ավարտել է Տիրանայի համալսարանի բանասիրական ֆակուլտետը։ Եղել է Երիտասարդական ձայն (Zëri i rinisë) շաբաթաթերթի գլխավոր խմբագիրը։ Համագործակցել եմ Drita գրական թերթի հետ։

Լեշանակուն ապրում է Տիրանայում։

## Ստեղծագործություն
Սկսած 1990 թվականից` նա հրատարակել է բանաստեղծությունների ժողովածուներ, որոնք թարգմանվել են մի քանի լեզուներով։

Եվրոպայում և ԱՄՆ-ում գրական փառատոնների ակտիվ մասնակից է, նրա բանաստեղծությունները հրապարակվում են աշխարհի տարբեր երկրների գրական ամսագրերում։ 1999 թվականին մասնակցել է Այովայի համալսարանի միջազգային գրական ծրագրին։ Թարգմանում է ամերիկյան պոեզիա։ Նրա բանաստեղծությունները առանձին գրքերով լույս են տեսել ԱՄՆ-ում, Մեծ Բրիտանիայում, Գերմանիայում, Լեհաստանում, դրանք թարգմանվել են նաև ֆրանսերեն և իտալերեն։

2010 թվականին գերմաներենով լույս է տեսել նրա «Kinder der Natur» բանաստեղծությունների ժողովածուն։

## Բանաստեղծությունների ժողովածուներ
* Preludë poetike (1990)
* Sytë e somnambulës (1992)
* Կիրակնօրյա զանգեր/ Këmbanat e së dielës (1994)
* Gjysëmkubizëm (1996)
* Հովվերգություն/ Antipastorale (1999)
* Palca e verdhë (2000)
* Բնության զավակները/ Fëmijët e natyrës (2006)

## Այլալեզու հրատարակություններ
### Անգլերեն
*Fresco: Selected Poems (2002, рец.: http://www.complete-review.com/reviews/albania/lleshl.htm)
*Child of Nature (2010)
*Haywire: New & Selected Poems (2011, рец.: http://bloodaxeblogs.blogspot.ru/2011/09/luljeta-lleshanaku-completely-original.html, https://www.theguardian.com/books/2011/sep/23/haywire-selected-poems-luljeta-lleshanaku)

### Գերմաներեն
* Kinder der Natur (2010)

### Լեհերեն
* Dzieci natury (2011, билингва)

## Ճանաչում
* 2000 թվականին ստացել է Ալբանիայի «Արծաթե գրիչ» պետական գրական մրցանակ։
* 2009 թվականին Սլովենիայում կայացած «Kristal Vilenica» գրական փառատոնում պոեզիայի համար արժանացել է մրցանակի։
* 2013 թվականին Տիրանայի գրքի ցուցահանդեսում նա ճանաչվել է «Տարվա հեղինակ» և հաղթել է Պրիշտինայի գրքի ցուցահանդեսում։

## Ծանոթագրություններ

## Արտաքին հղումներ
* Կենսագրություն, առցանց բանաստեղծություններ «Թարգմանական ալբանական գրականություն» կայքում
* Gedichte von Luljeta Lleshanaku auf *versopolis-poetry.com* (englisch, albanisch)
* Gedichte von Luljeta Lleshanaku in albanischer Sprache vorgetragen, deutsche Übersetzung, *lyrikline.org*
* ''Some Accidental Encounter'' Interview mit Luljeta Lleshanaku, 2019 

Կատեգորիա:Ալբանացի լրագրողներ
Կատեգորիա:Ալբանացի կին գրողներ
Կատեգորիա:Ալբանացի բանաստեղծներ
Բերնարդ Լաուն

**Բերնարդ Լաուն** (ի ծնե *Բորուխ Լաց* (Բորուխաս Լացաս). Հուլիսի 7, 1921 թվական, Ուտենա, Լիտվա - փետրվարի 16, 2021 թվական), ամերիկացի բժիշկ-սրտաբան, դեֆիբրիլյատորի (սրտի զարկերի ռիթմերի չափման սարք ) ստեղծողը, ով 1985 թվականին Խաղաղության Նոբելյան մրցանակ ստացավ«Աշխարհի բժիշկները հանուն միջուկային պատերազմի կանխման» համար՝ հասարակությանը տեղեկացնելու և խաղաղության օգտին հասարակության գիտակցությունը հրավիրելու համար։ Ռուսաստանի գիտությունների ակադեմիայի օտարերկրացի անդամ է (2014)։

## Կենսագրություն և կրթություն
Հրեական ընտանիքից նրա պապը ռաբբի էր, մայրն ավարտել էր ռուսական գիմնազիան։ 1935 թվականին ընտանիքը գաղթեց Միացյալ Նահանգներ և բնակություն հաստատեց Մենում։

Վախճանվել է 2021 թվականի փետրվարի 16-ին, 99 տարեկան հասակում։ Մահացել է Մասաչուսեթս նահանգի Չեսթնաթ-Հիլլում գտնվող իր տանը։ Վերջերս նա տառապում էր սրտանոթային անբավարարության բարդություններից և հիվանդ էր թոքաբորբով։

## Դեֆիբրիլյատորի ստեղծումը
1959 թվականին, Պոլ Զոլլի (անգլերեն) հրատարակության հիման վրա, Բերնարդ Լաունը խնդիր դրեց հասնել էլեկտրական ցնցումների առավել արդյունավետ և պակաս տրավմատիկ ազդեցությանը, որի համար  սկսեց փորձեր կատարել կենդանիների վրա։

Նրա հետազոտության արդյունքը մեկ զարկերակի ձևն էր, որը հետագայում հայտնի էր որպես «անգլ. Lown waveform»

## Հասարակական գործունեություն
«Աշխարհի բժիշկները հանուն միջուկային պատերազմի կանխման» կազմակերպության համանախագահն է։ Ժամանակակից բժշկության որոշ ոլորտների և շեշտերի քննադատ է։ Մի քանի գրքերի հեղինակ է, հասարակական գործիչ։ Չնայած տարիքին՝  շարունակում էր ակտիվ գործունեություն ծավալել։

## Ծանոթագրություններ

## Արտաքին հղումներ
*Բերնարդ Լաունի բլոգը

Կատեգորիա:Ամերիկացի բժիշկներ
Կատեգորիա:Ամերիկացի գյուտարարներ
Կատեգորիա:Թոքաբորբից մահացածներ
Կատեգորիա:Խաղաղության Նոբելյան մրցանակի դափնեկիրներ
Կատեգորիա:Ջոն Հոփքինսի համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Լիտվացի հասարակական գործիչներ
Կատեգորիա:Հակապատերազմական ակտիվիստներ
Կատեգորիա:Լիտվացի գիտնականներ
Կատեգորիա:Երկարակյացներ
Սայրուս Մակքորմիկ

280 px|thumb|Սայրուս Մակքորմիկը «Առաջադիմության մարդիկ» նկարում
**Սայրուս Հոլլ Մակքորմիկ** (, ), ամերիկացի գյուտարար, «McCormick Harvesting Machine Company» ընկերության հիմնադիրը։ Ընկերությունը 1902 թվականին դարձել է «International Harvester»-ի մաս։

## Բացահայտումներ և ձեռքբերումներ
Մակքորմիկի հայրը շուրջ 28 տարի աշխատել է ձիու ուժով աշխատող կալսիչի նախագծի վրա, որը, սակայն, չի կարողացել ավարտել։ 1830 թվականին նա գծագրերը փոխանցել է որդուն՝ Սայրուսին, որն այդ ժամանակ 21 տարեկան էր։ Մակքորմիկը կես տարվա ընթացքում հոր նախագիծն ավարտին է հասցրել։ 1831 թվականին ցուցադրել է կալսիչի աշխատանքը, իսկ 1834 թվականին՝ արտոնագրել գյուտը։

1847 թվականին Սայրուս Մակքորմիկը տեղափոխվել է Չիկագո և իր երկու եղբայրների հետ հիմնել գյուղատնտեսական տեխնիկա վաճառող մեծ ընկերություն։ Մակքորմիկի աշխատանքները շատ լավ վաճառվել են շնորհիվ շուկայավարման տեխնիկայի ոլորտում եղբայրների հնարամտության։

Իր գործունեության արդյունքում Սայրուս Մակքորմիկը 60 միլիոն դոլար կարողությամբ (657 միլիոն դոլար՝ հաշվի առնելով 2002 թվականի գնաճը) ներառվել է 1918 թվականի ԱՄՆ ամենահարուստ մարդկանց ցուցակում։

## Մրցանակներ
* Մակքորմիկի կալսիչն արժանացել է բազմաթիվ կոչումների և պարգևների։ 
* Մակքորմիկն ընտրվել է Ֆրանսիայի գիտությունների ակադեմիայի թղթակից անդամ։ 
* Լոնդոնում անցկացվող Համաշխարհային ցուցահանդեսում ստացել է ոսկե մեդալ։ 
* 1975 թվականից Մակքորմիկը գտնվել է Ամերիկյան ձեռներեցության փառքի սրահում։ 
* Հարավային Կարոլինայի քաղաքն ու վարչաշրջանն անվանակոչվել են Մակքորմիկի անունով։

## Ծանոթագրություններ

## Արտաքին հղումներ
* McCormick Reaper
* 

Կատեգորիա:Ամերիկացի գյուտարարներ
Կատեգորիա:Ամերիկացի գործարարներ
Կատեգորիա:Ամերիկացի լրագրողներ
Կատեգորիա:Ամերիկացի ձեռնարկատերեր
Կատեգորիա:Գյուտարարներ
Կատեգորիա:Կաթվածից մահացածներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Ֆրանսիայի գիտությունների ակադեմիայի անդամներ
Այն չէ, ինչ թվում է

«**Այն չէ, ինչ թվում է**» ( Not What He Seems), սա  «Գրավիթիի Ֆոլզ» մուլտիսերիալի 2 եթերաշրջանի 11-րդ սերիան է։

## Ընդհանուր տեսություն
Պաուերս  և Թրիգգեր գործակալները ձերբկալաում են Սթենին, որից հետո զույգերը շատ նոր բաներ են իմանում իրենց հորեղբոր մասին...

## Սյուժե
Սերիայի սկզբում Սթենը շարունակում է աշխատել տնակի ներքևում գտնվող  շքամուտքի համար՝ օգտագործելով վտանգավոր քիմիական նյութեր։ Նա միացնում  է ժամաչափը՝  արհամարհելով № 1 օրագրի նախազգուշացումները հնարավոր գրավիտացիոն անցքերի մասին։ Առավոտյան երկվորյակները դրսում խաղում են, և այդ պահին ժամանում են պետական գործակալներն ու կալանավորում են Սթենին   շատ թունավոր քիմիական նյութեր գողանալու համար։ Դիփփերին և Մեյբլին տեղափոխում են երեխաների պաշտպանության կենտրոն, սակայն նրանց հաջողվում է փախչել և գաղտնի անցնել ֆեդերալներով շրջապատված տնակը։ Հորեղբոր սենյակում նրանք գտնում են շատ  կեղծ փաստաթղթեր և թերթերի կտորներ, որի վերնագիրն էր՝ «Սթեն Պայնսը մահացել է»։  Մեյբլը նաև հայտնաբերում է թերթիկ, որի վրա նշված էր  մեքենայի վաճառքի ծածկագիրը «գաղտնաբառ գաղտնի թաքստոցից» ստորագրությամբ։ Հենց այդ ժամանակ  անկանոն գրավիտացիոն ցատկերի շնորհիվ, Սթենը նաև կարողանում է փախչել գործակալներից։ Նա հնարավորինս արագ վազում է դեպի տնակ, քանի որ ժամանակը գրեթե սպառվել էր։ Զուսը, որը միացել էր երկվորյակներին, մուտքագրում է գաղտնաբառը  ատրճանակի վրա,  և դրանից հետո  նրանց առաջ բացվում է ճանապարհ դեպի ստորգետնյա լաբորոտորիա։ Իջնելով շքամուտքի  մոտ, և տեսնելով  3 րոպե առաջ միացրած ժամանակացույցը,  որոշում են այն անաջատել։ Սակայն վերջին պահին  նրանց կանգնեցնում է փախչող Սթենը։ Երկվորյակների,  նրանց հորեղբոր և Զուսի խոսակցությունը ընդատվում է  գրավիտիացիոն հզոր անկանոն շարժումներով։ Մեյբլին հաջողվում է հասնել շքամուտքի անջատելու կոճակին, բայց Սթենը նրան համոզում է չսեղմել այն։ Նա հավատում է հորեղբայրին, որից հետո հաշվարկը ժամանակացույցի վրա հասնում է զրոյի և ինչ-որ բան է կատարվում, որը պայթյուն էր հիշեցնում և ոչնչացնում  էր Հրաշքների Տնակում գտվող ամեն ինչ։ Այն բանից հետո, երբ ամեն ինչ հանդարտվում  է, հերոսները հայտնաբերում են սև հագուստով և մեջքի հետևում կապած զենքով շքամուտքից  դուրս եկած անհայտ անձ։ Անծանոթը հանում է գլխարկը, և Սթենից իմանում ենք, որ այդ մարդը հանդիսանում է օրագրերի  հեղինակը և նրա եղբարը։

## Գաղտնագրություններ
**Տիտրերով**

Գաղտնագրություն  LAR ZPUHTFTY XWEUPJR GHGZT գաղտնագրվում  է Վինժեների ծածկագրով STNLYMBL բանալու օգնությամբ,  ինչպես THE ORIGINAL MYSTERY TWINS  (հայ. Իրական խորհրդավոր երկվորյակներ)։

**Վերջում նկարների վրա**

Գաղտնագրություն  4-16-15-6-4-25 25-19-23-6-5 23-10-20 10-9-1 16-19’5 22-23-21-13, 4-16-19 11-25-5-4-19-6-25 15-10 4-16-19 11-25-5-4-19-6-25 5-16-23-21-13 վերածվում է ինչպես. THIRTY YEARS AND NOW HE’S BACK. THE MYSTERY IN THE MYSTERY SHACK (հայ. երեսուն տարի անց նա վերադարձավ, հրաշքների տնակ)։
## Ծանոթագրություններ

Կատեգորիա:Գրավիտի Ֆոլս
Էդվին Արմսթրոնգ

**Էդվին Արմսթրոնգ** (, ), ամերիկացի ռադիոինժեներ և գյուտարար։

## Կենսագրություն
Ծնվել է Նյու Յորքում, ավարտել է Կոլումբիայի համալսարանը, որտեղ հետագայում պրոֆեսորի պաշտոն է զբաղեցրել։

Նա պատմության մեջ է մտել որպես ռադիոընդունիչների ամենակարևոր` վերականգնողական, գերվերականգնվող և գերհերերոդին տեսակների գյուտարար։ Նա նաև առաջինն էր, ով առաջարկել էր օգտագործել հաճախականության մոդուլյացիան ռադիոկապերում։

Կյանքն ավարտել է ինքնասպանությամբ, 1954 թվականի հունվարի 31-ի լույսի փետրվարի 1-ի գիշերը` դուրս ցատկելով 13-րդ հարկի իր բնակարանի պատուհանից։ Ինքնասպանության պատճառը եղել էր ծանր դեպրեսիան, որն առաջացել էր ամերիկյան խոշոր ընկերությունների հետ երկար տարիներ վեճերի արդյունքում` դրանց կողմից իր գյուտերի արտոնագրման համար։

## Մրցանակներ
* IEEE-ի պատվո մեդալ (1917 թվական)
* Էգլեստոնի մեդալ (1939 թվական)
* Հոլլիի մեդալ (1940 թվական)
* Ֆրանկլինի մեդալ (1941 թվական)
* Էդիսոնի մեդալ (1942 թվական)
* Ջոն Սքոթի մեդալ (1942 թվական)
* Վաշինգտոնի մրցանակ (1951 թվական)
* Հետմահու ընտրվել է Հեռահաղորդակցության միջազգային միության պանթեոն, այնպիսի գիտնականների հետ, ինչպիսիք են Անդրե Մարի Ամպերը, Ալեքսանդր Բելլին, Մայքլ Ֆարադեյը և Գուլիելմո Մարկոնին։

## Ծանոթագրություններ

## Արտաքին հղումներ
* ''Поляков В. Т.'' W2XMN — Сильная Рука. //CQ-QRP, 2008, № 21
* ''Самохин В. П., Киндяков Б. М.'' Памяти Эдвина Армстронга (18.12.1890—31.01.1954) // Наука и образование. — 2014.

Կատեգորիա:Ամերիկացի գյուտարարներ
Կատեգորիա:Կոլումբիայի համալսարանի շրջանավարտներ
Կատեգորիա:Կոլումբիայի համալսարանի դասախոսներ
Կատեգորիա:Ամերիկացի ճարտարագետներ
Կատեգորիա:Ամերիկացի ֆիզիկոսներ
Կատեգորիա:Ամերիկացի գիտնականներ
Յոժե Մենսինգեր

**Յոժե Մենսինգեր** (սլովեներեն՝ **Jože Mencinger**, ), սլովենացի օրենսգետ, տնտեսագետ, քաղաքական գործիչ։

## Կենսագրություն
Ծնվել է սլովենական Եսենիցե քաղաքում։ 1964 թվականին ավարտել է Լյուբլյանայի համալսարանի իրավաբանական ֆակուլտետը, ուսումը շարունակել Բելգրադի համալսարանի իրավաբանական դպրոցում, որն ավարտել է 1966 թվականին՝ ստանալով մագիստրոսի աստիճան։ 1975 թվականին էլ ԱՄՆ-ում՝ Փենսիլվանիայի համալսարանում պաշտպանել է իր պատրաստած ատենախոսությունը և ստացել փիլիսոփայական գիտությունների դոկտորի աստիճան։

Մենսինգերը ընդգրկվել է անկախություն ձեռք բերած Սլովենիայի առաջին կառավարության կազմում, 1990 թվականի մայիս ամսից մինչև 1991 թվականի մայիսը ղեկավարել է այդ երկրի էկոնոմիկայի նախարարությունը։ 1992 թվականին անդամագրվել է Սլովենիայի ժողովրդավարական կուսակցությանը։ 2001-2004 թվականներին եղել է Լյուբլյանայի համալսարանի ռեկտորը։ Հինգ տարի ընդգրկված է եղել Սլովենիայի Ազգային խորհրդի կազմում։ 2014 թվականի եվրոպական խորհրդարանական ընտրություններում գլխավորել է *Pozitivna Slovenija* կուսակցության առաջադրած թեկնածուների ցուցակը։

Յոժե Մենսինգերը Լյուբլյանայի համալսարանի իրավաբանական ֆակուլտետի իրավունքի և տնտեսության ամբիոնի պրոֆեսոր է, գիտությունների ու արվեստների եվրոպական ակադեմիայի անդամ։ Ուսումնասիրել և իր աշխատություններում մեկնաբանել է հետկոմունիստական շրջանում Սլովենիայում իրականացված սեփականաշնորհման գործընթացի փորձը։

Գիտական վաստակի համար Յոժե Մենսինգերը պարգևատրվել է Սլովենիայի Հանրապետության Ազատության ոսկե շքանշանով։ Նա հանդես է գալիս Բորիս Մալագարսկու «*Շղթաների ծանրությունը*» (*The Weight of Chains]*) փաստավավերագրական կինոնկարում, որտեղ խոսում է Եվրոպական միությանը Սլովենիայի անդամակցության արդյունքների մասին։

## Ծանոթագրություններ

## Արտաքին հղումներ
*Jože Mencinger, PhD, Professor

Կատեգորիա:Բելգրադի համալսարանի շրջանավարտներ
Կատեգորիա:Սլովենիայի քաղաքական գործիչներ
Կատեգորիա:Փենսիլվանիայի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Բերտ Էյքրզ

**Բերտ Էյքրզ** (, ), բրիտանացի լուսանկարիչ և կինեմատոգրաֆիստ, Մեծ Բրիտանիայում առաջին կինոնկարահանման ապարատի և կինոժապավենով ու կինոպրոյեկտորով լիցքավորվող առաջին սիրողական կինոխցիկի գյուտարարը։

## Գրականություն
Բերտի ծնողները եղել են Մեծ Բրիտանիայից։ 1895 թվականին Ռոբերտ Պոլի հետ աշխատել է Մեծ Բրիտանիայում։ Այնտեղ նա նկարահանել է Անգլիայի վաղ ֆիլմերը։

Էյքրզը ընդունվել է Թագավորական լուսանկարչական ընկերություն () և 1896 թվականի հունվարի 14-ին հավաքել իր «Կինեոպտիկոն» ապարատը, որի օգնությամբ ցուցադրել է կինոֆիլմեր։ «Ռեգատա Հենլի» կինոհոլովակը, որը նկարահանվել է Էյքրզի կողմից 1894 թվականին, համարվում է աշխարհում առաջին լայնաֆորմատ ֆիլմը։ Ալհամբրայի թատրոնում նա հանդես է եկել մենահամերգով։
thumb|Առաջին տնային տեսախցիկի սխեման

## Ֆիլմագրություն
* «Գրպանահատի կալանավորումը» - 1895
* «Ուխլան ընտանիքի պարտականությունը» - 1895
* «Դերբի» - 1895
* «Գերմանական կայսրը գնում է նվաճելու» - 1895
* «Քիլի ջրանցքի բացումը» - 1895
* «Ռեգատա Օքսֆորդի և Քեմբրիջի համալսարանների միջև» - 1895
* «Փոթորկալի ծով» - 1895
* «Կոշիկի գործարան Լոնդոն փողոցում» - 1895
* «Թոմ Մերի, կոմիկ» - 1895
* «Բռնցքամարտի կենգուրու» - 1896
* «Բոքս» - 1896
* «Պարող աղջիկներ» - 1896
* «Գոլֆ 5 ցենտով» - 1896
* «Կողոպտիչներ» - 1896
* «Վայրէջք ջրի վրա» - 1896
* «Պիերոն և նրա սերը» - 1896
* «Սուրրեյ կոմսության այգին» - 1896
* «Ռեգատա Հենլի» - 1897
* «Անբարյացակամ մարդ» - 1897
* «Բրիթոնն ընդդեմ Բոուրի» - 1900

## Ծանոթագրություններ

Կատեգորիա:Ամերիկացի գյուտարարներ
Կատեգորիա:Ամերիկացի կինոօպերատորներ
Կատեգորիա:Ամերիկացիներ անգլիական սերմամբ
Կատեգորիա:Բրիտանացի լուսանկարիչներ
Կատեգորիա:Բրիտանացի կինոռեժիսորներ
Կատեգորիա:Բրիտանացի կինոօպերատորներ
Կատեգորիա:Բրիտանացի պրոդյուսերներ
Կատեգորիա:Բրիտանացի ռեժիսորներ
Ջեկ Անդրակա

**Ջեկ Թոմաս Անդրակա** (; ), ամերիկացի գյուտարար և գիտնական։ 16 տարեկանում ստացել է լայն ճանաչում, որպես նորարարական մեթոդներով ուռուցքաբանության ախտորոշման ստեղծող, ինչպես ենթաստամոքսային գեղձի ուռուցքը։ Հիպոթետիկ մեթոդիկան կարող է մշակել մինչև քաղցկեղի այլ տեսակների համար։

## Ուսումնասիրություն
Աշակերտ Ջեկ Անդրական հետաքրքրվել է քաղցկեղի ախտորոշաբանության մեթոդներով՝ իր ընտանիքի մոտ ընկերներից մեկի մահից հետո։ Ծանոթանալով այդ թեմայի գիտական հրապարակումների հետ, նա ներկայացրել է ճշգրիտ ստեղծման իր նպատակը, որը կարող էր հայտնաբերել ենթաստամոքսային գեղձի ուռուցքը վաղ փուլում։ Դիմելով երկու հարյուր գիտնականների՝ խնդրելով տրամադրել լաբարատորիայի տարածք փորձերի համար, 14-ամյա Անդրական ստանում է միակ դրական պատասխանը Անիրբանա Մաիտրից՝ պաթոլոգիայի պրոֆեսորից, Ջոնս Հոփքինսի ուռուցքաբանության և բիոմոլեկուլային տեխնոլոգիաների համալսարանից։

Երիտասարդ ուսումնասիրողը աշխատել է լաբարատորիայում 7 ամիս, այնտեղ գնալով դպրոցական պարապմունքներից հետո և ազատ օրերին։ Արդյունքը դարձել է գլյումետրի նման փորձառական գործիքների ստեղծումը, որը ածխածնային նանոխողովակների օգնությամբ հայտնաբերում է արյան մեջ մեզոտելին սպիտակուցը՝ հիմնականում մարկեր քաղցկեղային հիվանդությունների հայտնաբերման համար, ստեղծում է չարորակ բջիջներ։ Հեղինակի գնահատմամբ, թեստը պարզում է մի քանի անգամ արագ և ավելի էժան է նախկինում օգտագործվող համանմաններից։

Հայտնագործությունը առաջացրել է լայն արձագանք ԶԼՄ-ներում և գիտական շրջաններում։ Անդրական արժանացել է «գրան պրի» մրցանակի՝ «Intel International Science and Engineering Fair» միջազգային գիտական տոնավաճառին, և Գորդոն Մուրի մրցանակին։

Կան թյուր կարծիքներ նրա առաջարկած «հեղափոխականության» մեթոդի վերաբերյալ հայտարարության մասին՝ մասնավորապես, ենթադրվում է, որ նա կարող էր ցածրացնել գոյություն ունեցող մեթոդների բնութագիրը՝ համեմատելով նրանց հետ։

## Կենսագրություն
Անդրական ծնվել և մեծացել է Մերիլենդում։ Նրա հայրը՝ Ստիվը, ինժեներ է, իսկ մայրը՝ Ջեյնը, բժիշկ-անեսթեզիոլոգ։ Լյուկ Անդրկան՝ Ջեկի ավագ եղբայրը, նույնպես զբաղվել է գիտությամբ և համարվում է Մասաչուսեթսի տեխնոլոգիական ինստիտուտի մրցանակի դափնեկիր։ Ջեկ Անդրական համասեռամոլ է։ Ըստ բուն ճանաչման, նա գիտակցել է իր համասեռականությունը վեցերորդ դասարանում, իսկ երկու տարի անց, 13 տարեկան հասակում, կատարել է քամինգ աութ՝ ընկերների և ընտանիքի հետ։

## Մրցանակներ
* 2012 թվականին պարգևատրվել է «Intel International Science and Engineering Fair»-ի Գորդոն Մուրի անվան մրցանակով։
* Վատիկանում արժանացել է Ջուզեպպե Շիակկայի մրցանակին, որպես «իր սերնդի ամենափայլուն մտքերից մեկը» և «այսօրվա երիտասարդության համար ընդօրինակության տիպար»։
* *Out* համասեռականության ամսագիրը՝ 2013 թվականի տվյալներով, Անդրակային ներգրավել է 100 «լավագույններից լավագույնների» մեջ։

## Ծանոթագրություններ

## Արտաքին հղումներ
* Ջեկ Անդրակայի պաշտոնական կայքը

Կատեգորիա:Ամերիկացի գյուտարարներ
Կատեգորիա:Ամերիկացի գիտնականներ
Կատեգորիա:ԼԳԲՏ անձինք
Փուխրուտ

**Փուխրուտ**, գյուղ Հայաստանի Սյունիքի մարզի Քաջարանի համայնքում, Լեռնաձոր գյուղից 7 կմ հյուսիս-արևելք։

## Պատմություն
Փուխրուտը պատմական Ձորք գավառի գյուղ է (Բեխորոտ), առաջին անգամ հիշատակվել է Տաթևի վանքի 906 թվականի հարկացուցակում։ Գյուղի կենտրոնում գտնվում է 17-րդ դարում կառուցված Սուրբ Ստեփանոս Նախավկա եկեղեցին։ Գյուղով հոսում է Ողջիի աջ վտակ Փուխրուտգետը։

## Տնտեսություն
Բնակչությունը հիմնականում զբաղվում է անասնապահությամբ և դաշտավարությամբ։

## Ծանոթագրություններ

Կատեգորիա:Սյունիքի մարզի գյուղեր
Լեատրիս Ջոյ

**Լետարիս Ջոյ** (), ծնունդով՝ Леатрис Джоанна, , ամերիկացի արտիստ՝ նեմո կինոյի դարաշրջանում։

## Կենսագրություն
Լետարիս Ջոյը ծնվել է Նոր Օռլեանում՝ ստոմատոլոգ Էդվարդ Ժոզեֆ Զիդլերի  և Մերի Ջոյ Կրիմենսի ընտանիքում և ունեցել է ավստրիական, գերմանական, ֆրանսիական և իռլանդական արմատներ։ Կրթություն նա ստացել է Նոր Օռլեանի Սուրբ Սիրտ վանքում, բայց ստիպված է եղել թողնել ուսուցումը և աշխատանք փնտրել այն բանից հետո, երբ հոր մոտ հայտնաբերել են տուբերկուլյոզ, և նա չի կարողացել ապահովել ընտանիքը։ 1915 թվականին Ջոյը դարձել է դերասան «Nola Film Company» կինոստուդիայում։ Նրա մայրը չի ողջունել աղջկա մասնագիտությունը, բայց ֆինանսական դժվարությունների պատճառով ստիպված է եղել զիջել և ուղեկցել է նրան Կալիֆորնիա, որտեղ Ջոյը շարունակել է իր կարիերան։

Իր առաջին դերերը կինոյում Ջոյը խաղացել է կարճամետրաժ կատակերգությունում «United States Motion Picture Corporation» ստուդիայում, որտեղ նրա հերոսուհի Սյուզին՝ իմպուլսիվ երիտասարդ էնտուիզստուհին, ընկնում է զանազան հումորային պատմությունների մեջ։

Նրա կարիերայում հեղաշրջում է լինում, և 1920 թվականին նա բավականին արագ դառնում է հոլիվուդյան դերասան՝ նկարահանվելով այնպիսի աստղերի շրջանում, ինչպիսին էր Մերի Պիկֆորդը, Յոլես Բիրին և Նիտա Նալդին։

Հայտնի  դառնալուն զուգընթաց՝ նրանով հետաքրքրվում է Սեսիլ Դեմիլը, որը հրավիրում է նրան «Paramount Pictures» կինոստուդիա։ Դերասանուհին խաղացել է Դեմիլի մի քանի ֆիլմում, այդ թվում՝ «Չնախամտածված սպանություն» (1922), «Տաս պատվիրաններ» (1923) և «Տրիումֆ» (1924) ֆիլմերում։ Ձայնային կինոյի հայտնվելուն պես Ջոյի կարիերան սկսում է անկում ապրել։ Պատճառը դերասանուհու հարավային ծանր առոգանությունն էր, 
որն այն ժամանակ համարվում էր ոչ նորաձև՝ ԱՄՆ-ի Արևելյան ափի դերասանուհիների նուրբ հորինվածքի համեմատ։

1922 թվականին Լեատրիս Ջոյն ամուսնանում է սիրված դերասան Գիոն Գիլբերտի հետ, երկու տարի անց դուստր է ունենում։ Այդ տարում նա ամուսնալուծության է դիմում՝ վկայակոչելով Գիլբերտի ալկոհոլիզմը
:

Դրանից հետո դերասանուհին ևս երկու անգամ ամուսնանում է, բայց ի վերջո երկու ամուսնություններն էլ լուծարվում են։

1929 թվականից ի վեր Ջոյն այլևս ոչ մի կինոստուդիայի աշխատակազմում չի լինում՝ հետագայում նկարահանվելով ընդամենը հինգ ֆիլմերում, այդ թվում ՝ «Երբ երիտասարդները դավադրություն են ստեղծում իրենց մեջ» (1940) և «Սիրո բույն» (1951) ֆիլմերում։ 1960 թվականին դերասանուհին տեղափոխվում է Գրինվիչ քաղաք, որտեղ բնակություն է հաստատվում դստեր և փեսայի հետ
: Շատ տարիներ նա զբաղվել է քրիստոնեական գիտությամբ։
Իր կյանքի վերջին տարիներն անցկացնում է  Նյու Յորքի շրջանի ծերանոցում, որտեղ նա մահանում է սուր անեմիայից 1985 թվականին 91 տարեկան հասակում
:

Նրա ներդրումները ԱՄՆ կինոարտադրության մեջ աստղի են արժանանում «Hollywood Walk of Fame»-ում։

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Համր կինոյի դերասաններ
Ջեյմս Բոգարդ

**Ջեյմս Բոգարդ** (, ), ամերիկյան գյուտարար ու շինարար, որը հայտնի է դարձել նրանով, որ մասսայականացրել է թուջի օգտագործումը, որոնք ԱՄՆ-ում ակտիվորեն օգտագործվել են 1850-1880 թվականներին արդյունաբերական և առևտրային շենքերի կառուցման համար։

## Կենսագրություն
Բոգարդը ծնվել է Նյու Յորքի Կացկիլ քաղաքում, 1800 թվականի մարտի 14-ին։ Տասնչորս տարեկան հասակում թողել է դպրոցը և զբաղվել ժամագործությամբ։

Մինչև թուջե կառուցվածքներով զբաղվելը եղել է մի քանի գյուտի հեղինակ։ Օրինակ, Բոգարդը ստեղծել է այնպիսի մատիտ, որի ծայրը միշտ եղել է սուր։ Մատիտը միաժամանակ եղել է փորագրող մեքենա։ Դրանով տպագրվել են առաջին անգլիական նամականիշները։ 1828 թվականին հայտնագործել է բամբակ պտտող մեքենա։

Բոգարդը կարծում էր, որ թուջը միաժամանակ համապատասխանում է ինչպես ինժեներական, այնպես էլ գեղագիտական պահանջներին։ Նա իր շենքերը նախագծել է այնպես, որ եթե մետաղական կառույցների մեծ մասը հեռացվեր կամ քանդվեր, ապա այդ շենքերը կշարունակեին կանգուն մնալ։ Դրա մասին խոսվում է իր «Ճարտարապետն ու երկաթը» գրքում։

Ըստ գյուտարարի մեթոդի՝ առաջարկվում էր շենքի ծանրությունն ապահովել ոչ թե պատերով, այլ սյուններով։ Այդ մեթոդը հետագայում հիմք է հանդիսացել թուջե շրջանակների և երկնաքերերի կառուցման համար։ Առաջին անգամ այդ մեթոդը Բոգարդի կողմից կիրառվել է 1848 թվականին՝ Նյու Յորքում իր հինգհարկանի գործարանի շինարարության ժամանակ։

## Ծանոթագրություններ

## Գրականություն
* 
* 
* 

## Արտաքին հղումներ
* James Bogardus

Կատեգորիա:Ամերիկացի գյուտարարներ
Կատեգորիա:Ամերիկացի ճարտարագետներ
Կատեգորիա:Ամերիկացի ճարտարապետներ
Կատեգորիա:Ճարտարապետներ այբբենական կարգով
Alenka Star Be

**Ալենա Ալեքսանդրովնա Ֆեդոտովան** (; Հոկտեմբերի 16, 2009, Օդինցովո, Ռուսաստան), որն ավելի հայտնի է **Alenka Star Be** և **Star Be** կեղծանուններով, ռուս վիդեոբլոգեր և երգչուհի է։ Likee սոցիալական ցանցի ամենահայտնի բլոգերներից մեկը։

Այն ունի ավելի քան 22 միլիոն բաժանորդ և հայտնի մարդկանց շարքում 4-րդն է «Likee» սոցիալական ցանցում հետևողների թվով։

## Կենսագրություն
Ալենա Ալեքսանդրովնա Ֆեդոտովան ծնվել է 2009 թվականի հոկտեմբերի 16-ին Ռուսաստանի Օդինցովո քաղաքում։

### Վիդեոբլոգեր
*@alenka_star_be* հաշիվը գրանցվել է Likee- ում 2017 թվականին։

Ալենան անմիջապես սկսեց իր կարիերան որպես վիդեոբլոգեր «Likee» սոցիալական ցանցում և արագորեն սկսեց ձեռք բերել ժողովրդականություն։ Ավելի քան մեկ տարի անց բաժանորդների թիվը գերազանցեց 1 միլիոն նշագիծը։ Ֆեդոտովը նկարում է էսքիզներ, զվարճալի տեսանյութեր, պարեր ու երգեր։

2019-ի հունվարի դրությամբ, «Likee» - ում Ալենայի հանդիսատեսը կազմում էր ընդհանուր առմամբ 10 միլիոն բաժանորդ, իսկ 2020-ի ամռանը նշանն արդեն գերազանցել է 20 միլիոնը։

### երգչուհի
Alenka Star Be- ն իր մենակատար կարիերան սկսել է նաև 2017-ին։ Այս պահին Ալենայի ձայնագրությունը ներառում է 2 սինգլ։

## Անձնական կյանք և ուսումնասիրություն
Ըստ ինքը ՝ Ալենայի մոր, աղջիկը եղբայրներ ու քույրեր չունի։ Բլոգ վարելու, համերգներ տալու և այլնի անհրաժեշտության միջոցով Ալենան անցել է տնային ուսուցման 2018 թվականին։

## Սկավառակագրություն

## Ծանոթագրություններ

## Արտաքին հղումներ
* Alenka Star Be  Likee կայքում
* 
* 

Կատեգորիա:Բեմական կեղծանուններ
Կատեգորիա:Ռուս բլոգերներ
Կատեգորիա:Ռուս երգիչներ
Կատեգորիա:Ռուս երգչուհիներ
Կատեգորիա:Ռուս հաղորդավարուհիներ
I Promise You (I.P.U.)

"**I Promise You (I.P.U.)**", հարավկորեական բոյ բենդ Wanna One-ի երգը։ Այս երգը ծառայում է որպես իրենց երկրորդ` *[[0+1=1 (I Promise You)]]*(Ես խոստանում են քեզ) ալբոմի պրոմո սինգլ։ Նրանց երգը հատուկ նվիրված է երկրպագուներին, նշելով 333-րդ օրը` խմբի առաջին հրապարակային ելույթից հետո։

## Չարթեր
### Շաբաթական չարթ

## Մրցանակներ և առաջադրումներ
### Երաժշտական ծրագերի մրցանակներ

## Ծանոթագրություններ

## Արտաքին հղումներ
* 
* 

Կատեգորիա:2018 երգեր